


7


PASLAUGŲ VIEŠOJO PIRKIMOPARDAVIMO SUTARTIS 

2025 m. ________ mėn. ___ d. Nr. ______
Vilnius

Lietuvos Respublikos specialiųjų tyrimų tarnyba (toliau – STT, Paslaugų gavėjas), juridinio asmens kodas 188659948, kurios registruota buveinė yra A. Jakšto g. 6, Vilniuje, atstovaujama STT direktoriaus pavaduotojo Egidijaus Radzevičiaus, veikiančio pagal STT direktoriaus 2024 m. sausio 19 d. įsakymą Nr. 2-10 „Dėl darbo tvarkos pasirašant sudaromas  sutartis“, ir
_________, pagal Lietuvos Respublikos įstatymus įsteigta ir veikianti įmonė, įmonės kodas _________, kurios registruota buveinė yra _________, atstovaujama _________, veikiančios pagal _________ (toliau  Paslaugų teikėjas), ir
toliau kartu vadinami Šalimis, o kiekvienas atskirai – Šalimi, 
vadovaudamosi Lietuvos Respublikos civiliniu kodeksu (toliau – CK), Lietuvos Respublikos viešųjų pirkimų įstatymu (toliau – VPĮ), kitais teisės aktais, sudarė šią paslaugų viešojo pirkimopardavimo sutartį (toliau – Sutartis).
Sutartis sudaryta su Paslaugų teikėju, kurio pasiūlymas pripažintas laimėjusiu, atlikus _________ pirkimą _________ būdu (CVP IS Nr. _________). 
Išlaidos numatytos STT 2025 m. išlaidų plano, patvirtinto STT direktoriaus _________d. įsakymu Nr. ___ „_________“ (kartu su pakeitimais), išlaidų _________eilutėje ir 2025 m. Pirkimų plano _________eilutėje.

1. SUTARTIES DALYKAS

1.1. Paslaugų teikėjas įsipareigoja šioje Sutartyje ir jos priede nustatytomis sąlygomis ir tvarka, veikdamas rūpestingai ir atidžiai, suteikti Socialinio tyrimo „Lietuvos korupcijos žemėlapis: verslo įmonių atstovų apklausa“ (toliau – Tyrimas) atlikimo paslaugas, kurių detalus aprašymas pateiktas Sutarties priede, ir parengti jo pristatymą (toliau – Paslaugos), o Paslaugų gavėjas įsipareigoja priimti iš Paslaugų teikėjo kokybiškai ir laiku suteiktas Paslaugas (Paslaugų dalį) bei sumokėti už jas Sutartyje nustatyta tvarka ir terminais. 
1.2. Sutartimi numatytos Paslaugos teikiamos Sutarties priede nurodytais terminais. 
1.3. Sutarties neatskiriama dalis yra Sutarties priedas „Reikalavimai paslaugoms“.

2. PASLAUGŲ KAINA
2.1. Bendra Sutarties 1.1 papunktyje nurodytų Paslaugų kaina yra _________ Eur (_________ eurai _________ centų) be pridėtinės vertės mokesčio (toliau – PVM) ir _________ Eur (_________ eurai _________ centų) su PVM.
2.2. Į šios Sutarties 2.1 papunktyje nurodytą bendrą Sutarties kainą įskaičiuoti visi reikalingi mokesčiai, rinkliavos ir išlaidos, susijusios su Paslaugų teikimu.
2.3.	 Sutarčiai taikomas kainos apskaičiavimo būdas – Fiksuotos kainos kainodara. 
2.4. Sutarties galiojimo laikotarpiu Paslaugų kaina negali būti keičiama išskyrus sutarties 2.5 papunktyje numatytą atvejį. 
2.5. Pasikeitus Lietuvos Respublikos teisės aktams, reglamentuojantiems PVM tarifą, Paslaugų įkainiai pagal tai pakeičiami automatiškai, be atskiro Šalių susitarimo. Įrodyti PVM tarifo dydžio pasikeitimo aplinkybes privalo pretenziją dėl paskaičiuoto PVM tarifo dydžio reiškianti Šalis.

3. ATSISKAITYMO IR PASLAUGŲ PRIĖMIMO TVARKA

3.1. Paslaugų teikėjas pagal šią Sutartį sąskaitas faktūras teikia tik elektroniniu būdu. 
3.2. Elektroninės sąskaitos faktūros (išrašytos, perduotos ir gautos tokiu elektroniniu formatu, kuris sudaro galimybę jas apdoroti automatiniu ir elektroniniu būdu), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik per sąskaitų administravimo bendrąją informacinę sistemą „SABIS“.
3.3. Paslaugų gavėjas elektronines sąskaitas faktūras priima ir apdoroja sąskaitų administravimo bendrąją informacinę sistemą „SABIS“.  
3.4. Paslaugų gavėjas už Paslaugas atsiskaito mokėjimo pavedimu pagal pateiktą sąskaitą faktūrą. Apmokėjimo terminas – per 20 (dvidešimt) kalendorinių dienų po sąskaitos faktūros gavimo. 
3.5. Visi atsiskaitymai pagal šią Sutartį atliekami eurais.
3.6. Tinkamai ir faktiškai suteiktų paslaugų pagal Sutartį ir jos priede numatytas apimtis ir terminus perdavimas ir priėmimas įforminamas paslaugų priėmimo-perdavimo aktu.
3.7. Paslaugų galutinis rezultatas (toliau – Paslaugų rezultatas) perduodamas Šalims pasirašant Paslaugų perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais (išskyrus atvejus, kai Paslaugų perdavimo–priėmimo aktas pasirašomas saugiu elektroniniu parašu), po vieną kiekvienai Šaliai. 
3.8. Paslaugų teikėjui suteikus Paslaugas, Paslaugų gavėjas atlieka jų patikrinimą ir privalo:
3.8.1.	ne vėliau kaip per 5 (penkias) darbo dienas nuo faktinio Paslaugų suteikimo ir Paslaugų perdavimo–priėmimo akto pateikimo priimti Paslaugų rezultatą, pasirašydamas Paslaugų perdavimo–priėmimo aktą; arba
3.8.2.	priimti Paslaugų rezultatą su išlygomis, pasirašydamas Paslaugų perdavimo–priėmimo aktą ir Paslaugų patikrinimo metu sudarytą defektų aktą, kuriame Paslaugų gavėjas privalo nurodyti per Paslaugų priėmimą pastebėtus Paslaugų ar pateikiamų Paslaugų teikėjo dokumentų trūkumus ir tų trūkumų pašalinimo tvarką (toliau – Defektų aktas); arba
[bookmark: _Hlk209175212]3.8.3.	atsisakyti priimti Paslaugų rezultatą ir įteikti (arba išsiųsti) Defektų aktą Paslaugų teikėjui dėl netinkamų Paslaugų ar jų dalies.
3.8.4.	Paslaugų perdavimo–priėmimo akte turi būti nurodoma data, kada Paslaugų teikėjas suteikė Paslaugas ir pateikė visus reikiamus dokumentus.
3.8.5.	Jeigu nustatoma Paslaugų trūkumų, kurie nereiškia neatitikimo Sutartyje nustatytiems reikalavimams, ir jų pašalinimas netrukdo Paslaugų gavėjui naudotis Paslaugų rezultatu pagal paskirtį, Paslaugų gavėjas gali priimti Paslaugas su išlygomis, sudaryti Defektų aktą ir nustatyti protingus terminus Paslaugų teikėjui pašalinti Paslaugų trūkumus. Paslaugų teikėjas  privalo pašalinti Paslaugų trūkumus per Pirkėjo nurodytus protingus terminus. Jeigu Paslaugų teikėjas praleidžia Paslaugų trūkumų pašalinimo terminus, taikomos Sutarties V skyriaus nuostatos.
3.8.6.	Jeigu Paslaugų gavėjas per 5 (penkias) darbo dienas nuo Paslaugų perdavimo–priėmimo akto gavimo nepateikia (neišsiunčia) Paslaugų teikėjui Defektų akto, laikoma, kad Paslaugų gavėjas Paslaugas priėmė ir joms pretenzijų neturi.
3.8.7.	Su Paslaugomis susijusių prekių praradimo ar sugadinimo ar atsitiktinio žuvimo rizika Paslaugų gavėjui iš Tiekėjo pereina nuo faktinio tokių Paslaugų priėmimo momento.
3.8.8.	Paslaugų gavėjas turi teisę naudotis Paslaugų rezultatu tik po Paslaugų perdavimo–priėmimo momento.
3.8.9. Jeigu Paslaugų teikėjas Paslaugas suteikė anksčiau negu per Sutartyje nustatytą Paslaugų teikimo terminą, tačiau Paslaugos turi trūkumų ir Paslaugų teikėjas šių trūkumų neištaiso iki Sutartyje nurodyto Paslaugų suteikimo termino pabaigos, Paslaugų teikėjui iki tinkamų Paslaugų suteikimo dienos taikomos Sutarties V skyriuje nurodyto dydžio netesybos.
3.9. Jeigu Paslaugų teikėjas atsisako pašalinti arba nepašalina Paslaugų trūkumų per Paslaugų gavėjo nustatytus protingus terminus, Paslaugų gavėjas turi teisę:
3.9.1.	pašalinti Paslaugų trūkumus pats arba pasamdydamas trečiuosius asmenis, iš anksto apie tai informuodamas Paslaugų teikėją, ir pareikalauti Paslaugų teikėjo atlyginti Paslaugų ekspertizės bei Paslaugų trūkumų šalinimo išlaidas ir padengti patirtus nuostolius; arba
3.9.2. atsisakyti Paslaugų ir nemokėti už tokias Paslaugas ar reikalauti grąžinti už Paslaugas sumokėtą sumą bei nutraukti Sutartį.

4. ŠALIŲ ĮSIPAREIGOJIMAI

4.1. Paslaugų teikėjas įsipareigoja:
4.1.1. suteikti Paslaugų gavėjui Paslaugas Sutartyje bei jos priede numatytais terminais ir tvarka, atsakingai bei tinkamai, vadovaudamasis geriausia praktika:
4.1.2. per 10 darbo dienų nuo Tyrimo klausimynų pateikimo, parengti Tyrimo planą, respondentų atrankos metodiką, pateikti pasiūlymus ir suderinti su STT Tyrimo klausimynus;
4.1.3. per 45 darbo dienas nuo 4.1.2 papunktyje nurodytų veiksmų atlikimo, atlikti pagal su Paslaugų gavėju suderintą planą ne mažiau kaip 700 (septynių šimtų) Lietuvoje veikiančių įmonių atstovų apklausą;
4.1.4. per 5 darbo dienas nuo 4.1.3 papunktyje nurodytų veiksmų atlikimo, pateikti atliktų apklausų rezultatų duomenis SPSS System (*.sav) ar lygiaverčiu formatu bei CSV (*.csv) formatu Sutartyje nurodytu el. paštu;   
4.1.5. per 15 darbo dienų  nuo 4.1.4 papunktyje nurodytų veiksmų atlikimo, parengti:
4.1.5.1. sociologinės apklausos rezultatų analizės ataskaitą (elektroninę versiją); 
4.1.5.2. analizės išvadas apibendrinančią rašytinę pažymą (apžvalgą) lietuvių ir anglų kalbomis;
4.1.5.3. suderinus su STT, atlikto Tyrimo pristatymo medžiagą (pagrindines tendencijas, „PPT“ ar „PPTX“ formato elektroninę versiją);
4.1.5.4. apklausos duomenų kryžmines lenteles su pagrindinių Tyrimo klausimų atsakymų pasiskirstymą pagal įmonės dydį, įmonės veikimo laikotarpį (amžių), veiklos sektorių (*xlsx. formatu).
4.1.2. nedelsdamas raštu informuoti Paslaugų gavėją apie bet kurias aplinkybes, kurios trukdo ar gali sutrukdyti Paslaugų teikėjui tinkamai ir laiku suteikti Paslaugas;
4.1.3. užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją ir patirtį, reikalingą norint tinkamai teikti Paslaugas; 
4.1.4. užtikrinti informacijos ir asmens duomenų, susijusių su Sutarties dalyku, Sutarties vykdymu ir gautais rezultatais, konfidencialumą. Paslaugų teikėjas privalo užtikrinti, kad jo darbuotojai ir pavaldūs asmenys laikytųsi šioje Sutartyje įtvirtintų informacijos ir asmens duomenų konfidencialumo įsipareigojimų;
4.1.5. nenaudoti Paslaugų gavėjo pavadinimo ir (ar) Sutarties turinį sudarančios informacijos reklamoje ir (ar) kitose viešosios informacijos priemonėse be išankstinio raštiško Paslaugų gavėjo sutikimo;
4.1.6. neperleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško Paslaugų gavėjo sutikimo. Paslaugų teikėjui pagal šią Sutartį perleidus visas arba dalį teisių ir pareigų be išankstinio Paslaugų gavėjo sutikimo, Paslaugų gavėjas turi teisę nutraukti Sutartį.
4.1.7. užtikrinti mažesnį popieriaus sunaudojimą, atsisakyti nebūtino dokumentų kopijavimo ir spausdinimo, paslaugų perdavimo–priėmimo aktus Paslaugų gavėjui pateikti tik elektroniniu formatu, o dokumentacija, kuri turi būti pasirašoma, ir paslaugų perdavimo–priėmimo aktai turi būti pasirašomi elektroniniu parašu.
4.2. Paslaugų gavėjas įsipareigoja:
4.2.1. sudaryti visas sąlygas, pagrįstai būtinas Paslaugoms teikti;
4.2.2. per 5 darbo dienas nuo Sutarties pasirašymo perduoti Paslaugų teikėjui parengtus Tyrimo klausimynus;
4.2.3. sumokėti už tinkamai ir laiku suteiktas Paslaugas Sutartyje ir jos priede numatyta tvarka ir terminu;
4.2.4. tinkamai vykdyti Sutarties sąlygas ir imtis visų galimų priemonių siekiant išvengti kliūčių, dėl kurių Sutarties nuostatų vykdymas būtų netinkamas ar neįmanomas.
4.3. Nei viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
4.4. Šalys turi ir kitas šioje Sutartyje, jos priede bei Lietuvos Respublikoje galiojančiais teisės aktais nustatytas teises ir pareigas.

5. ŠALIŲ ATSAKOMYBĖ

5.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai. Jei Paslaugų teikėjas, teikdamas Sutartyje numatytas Paslaugas, savo veiksmais ar neveikimu sukėlė nuostolius ar žalą tretiesiems asmenims, jis privalo sukeltus nuostolius ar žalą atlyginti savarankiškai ir per protingą terminą. 
5.2. Konfidencialumo reikalavimai Šalims galioja Sutarties vykdymo metu ir neribotą laiką po jo. Šalis, pažeidusi konfidencialumo įsipareigojimus, privalo atlyginti kitos Šalies dėl to patirtus nuostolius. Šio papunkčio pažeidimu nebus laikoma atvejai, kai šią informaciją, vadovaujantis teisės aktais, Šalis privalėjo pateikti teisėsaugos ar kitoms institucijoms, ar paskelbti viešai.
5.3. Šalis atleidžiama nuo atsakomybės už šios Sutarties nevykdymą, jeigu ji įrodo, kad ši Sutartis neįvykdyta dėl aplinkybių, kurių ji negalėjo kontroliuoti bei protingai numatyti šios Sutarties sudarymo metu ir kad negalėjo užkirsti kelio šių aplinkybių ir jų pasekmių atsiradimui (force majeure aplinkybės). Šalis, negalinti vykdyti savo įsipareigojimų dėl nenugalimos jėgos (force majeure), turi kaip įmanoma skubiau apie tai pranešti kitai Šaliai. Būtina pranešti ir tada, kai išnyksta pagrindas neįvykdyti įsipareigojimų. Pagrindas atleisti nuo atsakomybės atsiranda nuo nenugalimos jėgos (force majeure) atsiradimo momento arba Šalims pranešus nuo pranešimo momento. Jeigu nenugalimos jėgos (force majeure) aplinkybės tęsiasi ilgiau kaip 3 (tris) mėnesius nuo pranešimo apie jas gavimo dienos, Šalys tarpusavio rašytiniu susitarimu gali nutraukti šią Sutartį. Nei viena iš Šalių neturi teisės reikalauti iš kitos Šalies atlyginti dėl to patirtus nuostolius, jei Šalis, kuri susidūrė su nenugalimos jėgos (force majeure) aplinkybėmis, pateikė tai patvirtinančius dokumentus, kad tokios aplinkybės buvo.
5.4. Jei Paslaugų teikėjas dėl savo kaltės nesuteikia Paslaugų Sutartyje nustatytais terminais ir/arba Paslaugų gavėjo nustatytu terminu neištaiso trūkumų, Paslaugų gavėjas taiko 0,02 (dvi šimtosios) procento dydžio delspinigius nuo bendros Sutarties vertės už kiekvieną termino praleidimo dieną.
5.5. Dėl Paslaugų gavėjo kaltės neatlikus apmokėjimo už suteiktas Paslaugas nustatytais terminais, Paslaugų teikėjo pareikalavimu Paslaugų gavėjas privalo sumokėti Paslaugų teikėjui už kiekvieną uždelstą dieną – 0,02 (dvi šimtosios) procento dydžio delspinigių nuo laiku neapmokėtos sumos už kiekvieną uždelstą dieną, neviršijant 10 (dešimt) procentų bendros Sutarties kainos.
5.6. Bet kuri Šalis, įgijusi teisę į bent vienos kalendorinės dienos delspinigius, gali raštu paprašyti delspinigių skaičiavimo. Kita Šalis per 10 darbo dienų pateikia savo skaičiavimą ar prieštaravimus. Gavus abu skaičiavimus, Šalys pasirašo susitarimą, kuriame fiksuojamos abiejų Šalių delspinigių sumos. Šis susitarimas įtvirtina delspinigių apskaičiavimo rezultatus ir jų tolesnio atspindėjimo tvarką sutartyje.
5.7. Jei Paslaugų teikėjas Sutarties neįvykdo ar netinkamai įvykdo ir taip iš esmės pažeidžia Sutartį (CK 6.217 straipsnio 2 dalis), Paslaugų gavėjas taiko Paslaugų teikėjui 10 % nuo bendros Sutarties kainos (be PVM) dydžio baudą.
5.8. Paslaugos gavėjas turi teisę išskaičiuoti Paslaugos teikėjui priskaičiuotas netesybas iš Paslaugos teikėjui mokėtinų sumų.

6. SUBTIEKĖJAI (SUBTEIKĖJAI) IR JŲ KEITIMO TVARKA

6.1. Paslaugų teikėjas numato pasitelkti šį (šiuos) subtiekėją (subtiekėjus): __________ (fizinio ir (ar) juridinio asmens pavadinimas, kodas, gyvenamoji vieta ir (ar) buveinės adresas) šioms viešojo pirkimo dalims _________ .
6.2. Sutarties 6.1 papunktyje nurodytą (nurodytus) subtiekėją (subtiekėjus) Paslaugų teikėjas gali pakeisti tik esant objektyvioms priežastims, gavęs Paslaugų gavėjo rašytinį sutikimą. Pažeidus šią tvarką bus laikoma, kad Paslaugų teikėjas pažeidė esmines Sutarties sąlygas, dėl to Paslaugų gavėjas gali vienašališkai nutraukti Sutartį.
6.3. Subtiekėjo (subtiekėjų) pasitelkimas neatleidžia Paslaugų teikėjo nuo atsakomybės vykdant šią Sutartį. Už subtiekėjo (subtiekėjų) įsipareigojimų nevykdymą arba netinkamą jų vykdymą atsako Paslaugų teikėjas.
6.4. Paslaugų teikėjui pasitelkus subtiekėją su pasitelktu subtiekėju gali būti atsiskaitoma sudarytos atskiros trišalės sutarties tarp jo, Paslaugų gavėjo ir Paslaugų teikėjo nustatyta tvarka. Paslaugų gavėjas ne vėliau kaip per 3 darbo dienas nuo nurodytos informacijos gavimo, raštu informuoja subtiekėjus apie tiesioginio atsiskaitymo galimybę.

7. SUTARTIES GALIOJIMAS 

7.1. Ši Sutartis įsigalioja ją abiem Šalims pasirašius ir galioja iki visiško prievolių įvykdymo pagal Sutartį. Jeigu Sutartis Šalių pasirašoma ne tą pačią dieną, bus laikoma, kad ji įsigalioja tą dieną, kai ją pasirašo antroji Sutarties Šalis. 
7.2. Sutartis gali būti keičiama vadovaujantis VPĮ 89 straipsniu. Sutarties sąlygų pakeitimai įforminami Šalių rašytiniais susitarimais, kurie yra neatskiriama Sutarties dalis.
7.3. Šalių abipusiu rašytiniu Susitarimu Sutartis tomis pačiomis sąlygomis gali būti pratęsta, jeigu yra išlikęs poreikis ir esant nenumatytoms ir nuo Paslaugų teikėjo nepriklausančioms aplinkybėms (pavyzdžiui, pasikeitus galiojančiam teisiniam reglamentavimui, kuris turi įtakos šios Sutarties vykdymui, įvedus valstybėje nepaprastąją padėtį, paskelbus karantiną ar kitus apribojimus, dėl kurių Paslaugų teikėjas negali suteikti Paslaugų Sutartyje nustatyta tvarka ir terminais, bei atsitikus kitoms aplinkybėms, kurios šalims nebuvo žinomos pirkimo vykdymo metu ir su kuriomis susidurtų bet kuris kitas tiekėjas, kai jos turi tiesioginės įtakos sutartinių įsipareigojimų vykdymui pagal Sutartį). Paslaugų teikėjas raštu kreipiasi į Paslaugų gavėją, jas nurodydamas ir pagal pateikdamas tai pagrindžiančius įrodymus. Paslaugų gavėjui nusprendus, kad Paslaugų teikėjo nurodytos aplinkybės yra pagrįstos, Paslaugų suteikimo terminas šalių rašytiniu susitarimu gali būti pratęstas tokiam terminui, kiek Paslaugų teikėjas dėl su tuo susijusių aplinkybių pagrįstai negalėjo vykdyti sutartinių įsipareigojimų.
7.4. Sutartis gali būti nutraukiama abiejų Šalių raštišku susitarimu. 
7.5. Paslaugų gavėjas turi teisę vienašališkai nutraukti šią Sutartį:
7.5.1. vadovaudamasis CK 6.721 straipsnio 1 dalimi, raštu įspėdamas Paslaugų teikėją prieš 10 (dešimt) dienų;
7.5.2. jei paaiškėjo aplinkybės, nustatytos VPĮ 90 straipsnio 1 dalyje;
7.5.3. Paslaugų teikėjas bankrutuoja, yra likviduojamas arba sustabdo ūkinę veiklą arba kai pagal teisės aktus susidaro analogiška situacija;
7.5.4. Paslaugų teikėjas Sutarties vykdymą perleido tretiesiems asmenims be raštiško Paslaugų gavėjo sutikimo;
7.5.6. Paslaugų teikėjas pažeidžia Sutartį arba įstatymus bei kitus teisės aktus ir per Paslaugų gavėjo rašytinėje pretenzijoje nurodytą terminą neištaiso pažeidimo;
7.5.7. Lietuvos Respublikos Vyriausybės Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (taikoma tose srityse, kai Paslaugų gavėjas yra laikoma esminiu subjektu;
7.5.8. jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutartis tokiais atvejais laikoma niekine ir negaliojančia, o negaliojimo momentas nustatomas vadovaujantis minėtu įstatymu.
7.6. Paslaugų teikėjas, vadovaudamasis CK 6.721 straipsnio 2 dalimi, turi teisę nutraukti šią Sutartį vienašališkai dėl svarbių priežasčių, raštu įspėdamas Paslaugų gavėją prieš 30 (trisdešimt) kalendorinių dienų. Tokiu atveju Paslaugų teikėjas privalo visiškai atlyginti Paslaugų gavėjo dėl to patirtus nuostolius ir žalą. 
7.7. Sutartis gali būti nutraukta ir kitais Lietuvos Respublikos teisės aktuose nustatytais pagrindais. 
7.8. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos.

8. INTELEKTINĖ NUOSAVYBĖ

8.1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Paslaugų gavėjo nuosavybė, pereinanti Paslaugų gavėjui nuo Paslaugų perdavimo–priėmimo momento be jokių apribojimų, kurią Paslaugų gavėjas gali naudoti, publikuoti, perleisti ar perduoti be atskiro Paslaugų teikėjo sutikimo tretiesiems asmenims, jei Specialiosiose sąlygose nenumatyta kitaip ar intelektinės nuosavybės teisės negali būti perduodamos nuosavybės teise dėl Paslaugų pobūdžio ar (ir) išimtinių teisių, patentų ir kt.
8.2. Paslaugų teikėjas įsipareigoja atlyginti nuostolius Paslaugų gavėjui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, išskyrus atvejus, kai toks pažeidimas atsiranda dėl Paslaugų gavėjo kaltės.
8.3. Paslaugų teikėjas neturi teisės be išankstinio rašytinio Paslaugų gavėjo sutikimo naudoti Paslaugų gavėjo simbolių, pavadinimo ir ženklo reklamoje, rinkodaroje, taip pat naudotis Paslaugų gavėjo sukurtais intelektiniais veiklos rezultatais. Pažeidus reikalavimą, Paslaugų teikėjui taikoma Sutarties 5.7 papunktyje nurodyta bauda.

9. SUTARTIES SUSTABDYMAS

9.1. Nesant Paslaugų teikėjo kaltės ir esant aplinkybėms, kurių Sutarties Šalis negalėjo numatyti Sutarties sudarymo metu, dėl kurių Sutarties Šalis negali vykdyti savo sutartinių įsipareigojimų ir (arba) esant kitoms nenumatytoms aplinkybėms, Sutarties šalys turi teisę inicijuoti Paslaugų (jų dalies) teikimo sustabdymą iki atitinkamų aplinkybių pasibaigimo. 
9.2. Paslaugų (jų dalies) teikimas gali būti stabdomas esant bent vienai iš šių aplinkybių: 
9.2.1. esant nenugalimos jėgos aplinkybėms, sutartinių įsipareigojimų vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties; 
9.2.2. Paslaugų gavėjas Sutartyje nurodyta tvarka negali priimti Paslaugų (pavyzdžiui, nebaigtos teikti kitos paslaugos, kurios yra tiesiogiai susijusios su šiomis paslaugomis), o Paslaugų gavėjas dėl to negali vykdyti/tinkamai užbaigti Sutarties; 
9.2.3. dėl nenumatytų prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį; 
9.2.4. esant įrodymais pagrįstoms kliūtims ar trukdymams, sukeltiems Paslaugų teikėjui kitų trečiųjų asmenų ne dėl Paslaugų teikėjo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų; 
9.2.5. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; 
9.2.6. sutartinių įsipareigojimų stabdymo būtinybė atsirado dėl sustabdyto / perskirstyto / negauto ir panašiai Paslaugų gavėjo Paslaugų pirkimui skirto finansavimo arba finansavimo trūkumo; 
9.3. Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais. Tokie susitarimai yra neatskiriama Sutarties dalis.
9.4. Šalys susitaria, kad sutartinių įsipareigojimų vykdymo sustabdymo terminas į Sutarties vykdymo terminą nėra įskaičiuojamas, jo metu sutartiniai įsipareigojimai nevykdomi ir už šį periodą Paslaugų gavėjas nemoka Paslaugų teikėjui jokių mokėjimų, baudų ar prastovų. 
9.5. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms arba Šalių susitarime nurodytam terminui, priklausomai nuo to, kuris įvyksta anksčiau. Tuo atveju, jeigu Sutartyje numatytų prievolių įvykdymo terminai atnaujinami anksčiau negu pasibaigia Šalių susitarime nurodytas sustabdymo terminas, Šalys Sutartyje numatytų prievolių įvykdymo terminų atnaujinimo datą įformina raštu.

10. BAIGIAMOSIOS NUOSTATOS

10.1. Šiai Sutarčiai taikoma ir ji aiškinama pagal Lietuvos Respublikos teisę. Bet kokie nesutarimai ar ginčai, kylantys tarp Šalių dėl šios Sutarties, sprendžiami Šalims bendradarbiaujant, derybų būdu, priimant abipusį susitarimą. Šalims nepavykus susitarti, bet kokie ginčai dėl Sutarties sprendžiami kompetentingame Lietuvos Respublikos teisme.
10.2. Bet kokie pranešimai, kurie yra privalomi ar leidžiami pagal šią Sutartį, bus laikomi pateiktais, jeigu jie bus asmeniškai arba raštu pateikti kitai Šaliai ir bus gautas patvirtinimas apie gavimą arba išsiųsti elektroniniu paštu, nurodytu šioje Sutartyje.
10.3. Paslaugų gavėjas Sutarties vykdymui skiria atstovus –_________  (tel. _________, el. paštas _________ );
10.4. Paslaugų teikėjo už Sutarties vykdymą ir administravimą atsakingas asmuo _________  (tel. _________, el. paštas ________).
10.5. Jei pasikeičia atsakingi asmenys, Šalies adresas ir (ar) kiti duomenys, tokia Šalis turi informuoti kitą Šalį pranešdama apie tai bent prieš 3 (tris) darbo dienas. Už Sutarties administravimą ir vykdymą atsakingų darbuotojų pasikeitimas nelaikomas Sutarties keitimu.
10.6. Pranešimai, sutikimai ir kitas susižinojimas, kuriuos Šalis pateikia pagal šią Sutartį kitai Šaliai, bus laikomi tinkamai įteiktais, jeigu yra asmeniškai pateikti kitos Šalies atstovui (su gavimo žyma), arba išsiųsti Sutartyje nurodytu elektroniniu paštu, arba registruotu paštu Sutartyje nurodytu Šalies buveinės adresu.
10.7. Jei Paslaugų teikėjas turi informacijos apie STT galbūt rengiamą, daromą ar padarytą nusikalstamą veiką, administracinį nusižengimą, tarnybinį nusižengimą ar darbo pareigų pažeidimą, taip pat šiurkštų privalomų profesinės etikos normų pažeidimą ar kitą grėsmę viešajam interesui keliantį arba jį pažeidžiantį teisės pažeidimą, apie kuriuos Paslaugų teikėjas sužino iš savo turimų ar turėtų sutartinių santykių su STT, šis, vadovaudamasis Informacijos apie pažeidimus Lietuvos Respublikos specialiųjų tyrimų tarnyboje tvarkos aprašu, patvirtintu STT direktoriaus 2011 m. birželio 28 d. įsakymu Nr. 2-215, turi pareigą apie tai pranešti kreipdamasis tiesiogiai į STT, el. paštu pazeidimai@stt.lt, ar kitu Paslaugų teikėjui priimtinu būdu.
10.8. Visi dokumentai, minimi šioje Sutartyje, taip pat viešojo pirkimo, kurio rezultatais vadovaujantis sudaryta Sutartis, dokumentai (taip kaip jie suprantami pagal VPĮ 2 straipsnio 39 dalyje) yra neatskiriama šios Sutarties dalis ir sudaro vieną visumą.
10.9. Ši Sutartis sudaryta dviem vienodą teisinę galią turinčiais egzemplioriais, kurių po vieną tenka kiekvienai Sutarties Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
10.10. Šios Sutarties priedai: 
10.10.1. 1 priedas – Reikalavimai Paslaugoms, 1 lapas. 

11. SUTARTIES ŠALIŲ REKVIZITAI IR PARAŠAI

	PASLAUGŲ TEIKĖJAS
(Pavadinimas)
(Adresas)
A. s. _____
_____ bankas
Banko kodas _____
Įmonės kodas _____
PVM mokėtojo kodas _____
Tel. _____
El. paštas _____

	PASLAUGŲ GAVĖJAS
Lietuvos Respublikos specialiųjų
tyrimų tarnyba
A. Jakšto g. 6, Vilnius
Įmonės kodas 188659948
A. s. / IBAN: LT434040063610002293
Bankas: Lietuvos Respublikos finansų ministerija, banko kodas 40400
SWIFT BIC kodas: MFRLLT22XXX
Tel. 0 706 63 335
El. p. dokumentai@stt.lt 


	(Pareigos)
(Vardas ir pavardė)


	
Direktoriaus pavaduotojas
Egidijus Radzevičius








2025 m. __________mėn. ___  d.
Paslaugų viešojo pirkimo–pardavimo sutarties Nr.___
1 priedas

REIKALAVIMAI PASLAUGOMS







